Comunicat de presă

Cu binecuvântarea Înaltpreasfințitului Părinte Mitropolit Serafim și a Preasfințitului Părinte Sofian Brașoveanul, *Asociația Sfântul Vasile – ajutorul aproapelui* din cadrul Centrului Bisericesc Ortodox Român din München, pe durata postului Nașterii Domnului, având ca parteneri asociația *Glasul Vieții*, derulează campania caritativă **„Dumnezeu ne-a dăruit o Biserică, ajutăm și noi la construirea unei case”**. Proiectul are ca scop finanțarea construcției unei case pentru o familie  cu 10 membri, oameni serioși și muncitori, dar copleșiți de greutăți. Costurile pentru ridicarea locuinței sunt estimate la aproximativ 60 000 de Euro.

Familia Dumbravă locuiește în Țibana, județul Iași, și are nevoie urgent de o locuință. Cei șapte copii, împreună cu părinții lor, dar și pruncul ce urmează curând a veni pe lume, nu mai pot locui în casa care, în orice moment, se poate prăbuși pe ei și din care până și apa curentă lipsește. Această situație dificilă este amplificată și de starea precară de sănătate a mamei, care a fost operată recent de o tumoră.

Tatăl, Gheorghe Dumbravă (44 de ani), a făcut mereu naveta în Iași, unde muncea. Din cauza bolii soției, care a fost internată în spital în repetate rânduri, a fost nevoit să renunțe la serviciu, pentru a putea avea grijă de cei mici. Copiii, cu vârste cuprinse între 1 și 17 ani, sunt bine educați și dornici să învețe, pentru a putea scăpă de sărăcie, una dintre fete fiind primită la Căminul *Asociației Glasului Vieții,* amenajat pentru elevii silitori.

Cei doi soți dispun de un teren de aproximativ 2000 de m2,dar și de multă voință și dorință de a munci pentru a-și crește copiii în condiții decente, necesare unei dezvoltări armonioase. De aceea, Părintele Dan Damaschin, împreună cu echipa sa, a început deja construcția unei case de aproximativ 100 m2pentru aceștia. Astfel, seriozitatea părinților, experiența membrilor din cadrul asociațiilor *Sfântul Vasile - ajutorul aproapelui* și *Glasul Vieții*, care au dus la bun sfârșit numeroase proiecte caritative, ne dovedesc faptul că munca, jertfa și donațiile celor ce se implică vor ajunge acolo unde este cea mai mare nevoie.

Urmând motto-ul campaniei - *Donația ta – cărămida căminului lor -,* suntem cu toții invitați să sprijinim această inițiativă, prin donații cu mențiunea „proiect Țibana”, în conturile:

IBAN: DE87750903000002188139

Banca Liga Bank Regensburg

Beneficiar: Hl. Basilius e.V. München

Kto.-Nr.: 2 188 139 • BLZ: 750 903 00

BIC: GENODEF1M05

Sau

Cont RON: RO49 BRDE 410S V547 0198 4100;

Cont EURO: RO83 BRDE 410S V547 0227 4100

Beneficiar. Asociația Caritativă Sfântul Vasile cel Mare

Banca: BRD, Sucursala Brătianu, Bucureşti